Fildso medalis
Fildso medalis (angl. Fields Medal) – kanadiečių matematiko John Charles Fields 1924 m. pasiūlytas ir įsteigtas apdovanojimas, kurį kas ketverius metus Tarptautiniame matematikų kongrese (angl. International Congress of Mathematicians, ICM) įteikia Tarptautinė matematikos sąjunga. Fildso medaliu pagerbiama už išskirtinius matematinius pasiekimus. Jis gali būti skirtas asmenims, kuriems tų metų pradžioje dar nebuvo sukakę 40 metų. Šis apdovanojimas kaskart skiriamas mažiausiai dviem žmonėms, o keturi laureatai laikomi priimtiniausiu scenarijumi. Premijos dydis – apie 15 tūkst. Kanados dolerių. Fildso apdovanojimas ir medalis yra vienas prestižiškiausių apdovanojimų matematikos srityje. Kadangi Nobelio premija neskiriama matematikams, Fildso medalis dažnai vadinamas „Nobelio matematikos premija“. Pirmi 2 medaliai įteikti 1936 m. ICM matematikų kongrese Osle. Nuo 2006 m. padidintas apdovanojamų medalininkų skaičius iki 4 (kongrese Maskvoje).